ตลาดหุ้นเอเชียเช้านี้ดีดบวก นักลงทุนจับตาเจรจาการค้าจีน-สหรัฐฯ สัปดาห์นี้
ตลาดหุ้นเอเชียเช้านี้ดีดบวก นักลงทุนจับตาเจรจาการค้าจีน-สหรัฐฯ สัปดาห์นี้
26 มี.ค. 2562

ผู้สื่อข่าวรายงานว่า ตลาดหุ้นเอเชียดีดตัวขึ้นในเช้าวันนี้ เนื่องจากนักลงทุนเข้าช้อนซื้อหุ้นเพื่อเก็งกำไร หลังจากที่ตลาดหุ้นร่วงลงก่อนหน้านี้จากความวิตกกังวลเกี่ยวกับเศรษฐกิจโลก
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,174.34 จุด เพิ่มขึ้น 197.23 จุด, +0.94%
ดัชนี SSE Composite ตลาดหุ้นจีนเปิดวันนี้ที่ 3,057.56 จุด เพิ่มขึ้น 14.53 จุด, +0.48%
ดัชนี HSI ตลาดหุ้นฮ่องกงเปิดวันนี้ที่ 28,677.76 จุด เพิ่มขึ้น 154.41 จุด, +0.54%
ดัชนี TAIEX ตลาดหุ้นไต้หวันเปิดวันนี้ที่ 10,506.68 จุด เพิ่มขึ้น 27.20 จุด, +0.26%
ดัชนี KOSPI ตลาดหุ้นเกาหลีใต้เปิดวันนี้ที่ 2,152.98 จุด เพิ่มขึ้น 8.12 จุด, +0.38%
ดัชนี FTSE STI ตลาดหุ้นสิงคโปร์เปิดวันนี้ที่ 3,195.47 จุด เพิ่มขึ้น 12.55 จุด, +0.39%
ดัชนี FBMKLCI ตลาดหุ้นมาเลเซียเปิดวันนี้ที่ 1,647.82 จุด ลดลง 1.33 จุด, -0.08%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,875.30 จุด เพิ่มขึ้น 12.28 จุด, +0.16%
นอกจากนี้ ตลาดหุ้นเอเชียยังเคลื่อนไหวสอดคล้องกับทิศทางของดัชนีดาวโจนส์ตลาดหุ้นนิวยอร์กที่ปิดบวกเมื่อคืนนี้ โดยได้แรงหนุนจากหุ้นโบอิ้งที่พุ่งขึ้นกว่า 2% หลังจากบริษัทโบอิ้งได้เชิญนักบินและบุคลากรทางเทคนิคทั่วโลกเข้าร่วมประชุมเพื่อชี้แจงเกี่ยวกับการอัพเดทซอฟต์แวร์ระบบควบคุมการบินในเครื่องบินโบอิ้ง 737 Max
อย่างไรก็ตาม นักลงทุนยังคงจับตาการเจรจาการค้าระหว่างสหรัฐและจีนในสัปดาห์นี้ โดยคณะผู้แทนการค้าสหรัฐ ซึ่งนำโดยนายโรเบิร์ต ไลท์ไฮเซอร์ ผู้แทนการค้าสหรัฐ และนายสตีเวน มนูชิน รมว.คลังสหรัฐ จะเดินทางเยือนกรุงปักกิ่งของจีนในวันที่ 28-29 มี.ค.นี้ เพื่อเจรจากับนายหลิว เหอ รองนายกรัฐมนตรีจีน โดยการเจรจาการค้าระหว่างสหรัฐและจีนกำลังอยู่ในขั้นตอนสุดท้ายแล้ว ซึ่งทั้งสองฝ่ายมีเป้าหมายที่จะบรรลุข้อตกลงการค้าภายในสิ้นเดือนเม.ย.